જ્યારે પ્રમોદ જેઠી કહે છે કે કાળા કપડાં પહેરવા પાછળનું કારણ વૈજ્ઞાાનિક છે. રબારી લોકોનો વ્યવસાય ઘેટાં-બકરાંનું પાલનપોષણ કરવાનું છે. તેઓ ઊન વેચવાનો ધંધો પણ કરે છે. આ ઊનમાં કાળું ઊન વેચવામાં મુશ્કેલી પડે જેથી એ ઊનનો ઉપયોગ પોતાના વપરાશ માટે રાખે છે. તેમાંથી તેમનાં ઊની વસ્ત્રો ડાંગશિયા વણકરો પાસે વણાવી લે છે. કાળાં ઊનનાં કપડાં ત્રણે ઋતુમાં ઉપયોગી રહે છે. શિયાળામાં ટાઢથી રક્ષણ મળે. ઉનાળામાં ઊની વસ્ત્રો પહેરવાથી પરસેવો વળે ને પવન લાગતા ઠંડક થાય જ્યારે ચોમાસામાં ઊની વસ્ત્રો જલ્દી ભીંજાતા નથી એટલે વરસાદથી રક્ષણ મેળવે છે. કાળી ઓઢણી, કાળાં કપડાં કે કાળા ઘાઘરા પર ભરતકામ કરીને સુશોભિત કરે છે. શોકના કારણે કાળાં વસ્ત્રો પહેરાતા હોય તો ભરતકામ ન થાય.